Nov 10,2017
ఐటీలో తగ్గుతున్న నియామకాలు
న్యూఢిల్లీ : ఇన్ఫర్మేషన్‌ టెక్నాలజీ (ఐటీ) పరిశ్రమలో ప్రస్తుతానికి ఉద్యోగ నియామకాలు తగ్గిపోయాయని ఇన్ఫోసిస్‌ మాజీ సీఈవో వి బాలకృష్ణన్‌ అన్నారు. ప్రస్తుత 2017-18లో పరిశ్రమ వృద్ధి రేటు 7-8 శాతం మధ్య ఉంటుందన్న అంచనాలు సరికావన్నారు. వాస్తవానికి పెద్ద కంపెనీలు కూడా నియామక ప్రక్రియను తగ్గించాయన్నారు. ఈ ఏడాది ప్రధమార్థంలో పరిశ్రమ పలు కీలక సవాళ్లను ఎదుర్కొందన్నారు. పరిశ్రమలో ఆటోమేషన్‌ పెరుగుతోందని, ఈ ప్రభావం నియామకాలపై పడుతోందన్నారు. భారత ఐటీ సంస్థలకు అమెరికా పెద్ద మార్కెట్‌ అని, ఆ దేశం అమెరికా ఆర్థికంగా పుంజుకోవడం మన ఐటీ అభ్యర్థులకు తీపికబురని పేర్కొన్నారు.
మీ స్నేహితులకు రికమెండ్ చెయ్యండి